**Ehitamise alustamiseks vajalikud esitatavad dokumendid**

1. Rattaparkla ja/või rattahoidja

* Ehitusteatis ja ehitusprojekt (seletuskiri, asendiplaan, toote tehniliste andmete leht koos joonistega)
* Paigaldusjuhend

Ehitusteatis esitada ehitisregistri ([www.ehr.ee](http://www.ehr.ee)) kaudu.

Asendiplaanil peab olema näidatud rattaparkla ja/või rattahoidja planeeritud asukoht koos vajalike mõõtmetega. Asendiplaanil tuleb kindlasti näidata likvideeritavaid objekte, mis on vajalikud uue ehitise püstitamisega ja kindlasti kajastada erinevaid kitsendusi. Lisada tehniliste andmete leht tootest koos tootja poolt väljastatud joonistega. Seletuskirjas tuua välja, mitu korterit on korterelamus, kuhu rattaparkla ja/või rattahoidja paigaldatakse, mitu ratta parkimiskohta planeeritakse (põhjendada, miks selline arv), millest ja kuidas ehitatakse.

Projekteerida vastavalt projekti tegemise hetkel kehtivale standardile, milleks on hetkel EVS 843:2016 „Linnatänavad“.

1. Jäätmemaja ja/või puukuur

Olenevalt ehitisealusest pindalast ja hoone kõrgusest (arvestatakse maapinnast katuseharjani) on vajalik esitada ehitusteatis või ehitusloa taotlus koos projektiga (seletuskiri, asendiplaan, plaanid, vaated, lõiked) ehitisregistri ([www.ehr.ee](http://www.ehr.ee)) kaudu.

|  |  |
| --- | --- |
| Ehitisealuse pinnaga 0-20 m2 ja kuni 5 m kõrge | Puudub |
| Ehitisealuse pinnaga 20-60 m2 ja kuni 5 m kõrge | Ehitusteatis ja ehitusprojekt |
| Ehitisealuse pinnaga 0-60 m2 ja üle 5 m kõrge | Ehitusloa taotlus ja ehitusprojekt |
| Ehitisealuse pinnaga üle 60 m2 | Ehitusloa taotlus ja ehitusprojekt |

* Ehitusteatis/ehitusloa taotlus ja ehitusprojekt (seletuskiri, asendiplaan, plaanid, vaated, lõiked)

Ehitusteatis/ehitusloa taotlus esitada ehitisregistri ([www.ehr.ee](http://www.ehr.ee)) kaudu.

Asendiplaanil tuleb kindlasti näidata likvideeritavaid objekte, mis on vajalikud uue ehitise püstitamisega ja kindlasti kajastada erinevaid kitsendusi.

Seletuskirjas tuua välja mitu korterit on korterelamus, kuhu jäätmemaja ja/või puukuur ehitatakse. Jäätmemaja korral kirjeldada, mitme ja mis mahuga konteineri jaoks ning milliste jäätmetega konteinerite jaoks jäätmemaja ehitatakse. Puukuuri korral kirjeldada, kas ehitatakse üks suur puukuur või igale korterile on planeeritud eraldi boks.

1. Jäätmete süvakogumismahuti

* Ehitusteatis ja ehitusprojekt (seletuskiri, asendiplaan, toote tehniliste andmete leht koos joonistega)
* Paigaldusjuhend

Ehitusteatis esitada ehitisregistri ([www.ehr.ee](http://www.ehr.ee)) kaudu.

Asendiplaanil peab olema näidatud süvakogumismahuti planeeritud asukoht koos vajalike mõõtmetega. Asendiplaanil tuleb kindlasti näidata likvideeritavaid objekte, mis on vajalikud uue ehitise püstitamisega ja kindlasti kajastada erinevaid kitsendusi. Lisada tehniliste andmete leht tootest koos tootja poolt väljastatud joonistega. Seletuskirjas kirjeldada, kuhu paigaldatakse, mis mahuga, mitu paigaldatakse ja kuidas ehitatakse.

1. Korterelamu parkimisplats

* Ehitusteatis ja ehitusprojekt (seletuskiri, asendiplaan vormistatult geodeetilisele alusplaanile) - nii uue parkla rajamise korral kui ka ümberehitamise ja laiendamise korral

Ehitusteatis esitada ehitisregistri ([www.ehr.ee](http://www.ehr.ee)) kaudu.

Asendiplaanil peab olema näidatud parkimisplatsi planeeritud asukoht koos vajalike mõõtmetega. Asendiplaanil tuleb kindlasti näidata likvideeritavaid objekte, mis on vajalikud uue ehitise püstitamisega ja kindlasti kajastada erinevaid kitsendusi. Seletuskirjas kirjeldada, mida täpsemalt tehakse, kas ehitatakse uus, ehitatakse ümber või laiendatakse. Vajalik kirjeldada parkla ristlõiget ehk mis kihid, mis materjalid, mis fraktsiooniga paigaldatakse. Milliselt tähistatakse parkimiskohad ja mis mõõtmetega need on planeeritud. Mitu korterit on korterelamus ja mitu parkimiskohta on planeeritud.

Projekteerida vastavalt projekti tegemise hetkel kehtivale standardile, milleks on hetkel EVS 843:2016 „Linnatänavad“. Kui ei saa mingil põhjusel vajalikke parkimiskohtade arvusid rajada, siis seletuskirjas tuua välja vastav põhjendus.

Kui korterelamu juures on olemasolev parkla, mida soovitakse korrastada aga seda pole ehitisregistris, siis on vajalik esmalt esitada e-kirja teel allkirjastatud andmete esitamise teatis vorm koos geodeetilise mõõdistusega, mille kanname ehitisregistrisse ja seejärel saate toimida vastavalt eelnevalt väljatoodule.

**Ehitise valmimise korral vajalikud esitatavad dokumendid**

1. Jäätmemaja ja/või puukuur

Olenevalt ehitisealusest pindalast ja hoone kõrgusest (arvestatakse maapinnast katuseharjani) on vajalik esitada kasutusteatis või kasutusloa taotlus koos ehitusprojektiga ehitisregistri ([www.ehr.ee](http://www.ehr.ee)) kaudu.

|  |  |
| --- | --- |
| Ehitisealuse pinnaga 0-20 m2 ja kuni 5 m kõrge | Puudub |
| Ehitisealuse pinnaga 20-60 m2 ja kuni 5 m kõrge | Kasutusteatis ja ehitusprojekt |
| Ehitisealuse pinnaga 0-60 m2 ja üle 5 m kõrge | Kasutusloa taotlus ja ehitusprojekt |
| Ehitisealuse pinnaga üle 60 m2 | Kasutusloa taotlus ja ehitusprojekt |

* Kasutusteatis/kasutusloa taotlus ja ehitusprojekt
* Ehitustööde päevik + fotod.
* Kaetud tööde akt(id) + fotod.
* Ehitamisel kasutatud materjalide/toodete sertifikaadid
* Ehitisregistris seotud isikute alla lisada omanik (lisada ka eraldi taotlejaks), ehitusprojekti koostaja, ehitamist teostav isik, omanikujärelevalve ning nende kontaktandmed.

Kasutusteatis/kasutusloa taotlus esitada ehitisregistri ([www.ehr.ee](http://www.ehr.ee)) kaudu.

1. Rattaparkla ja/või rattahoidja

* Kasutusteatis ja ehitusprojekt
* Ehitustööde päevik + fotod.
* Kaetud tööde akt(id) + fotod.
* Ehitamisel kasutatud materjalide/toodete sertifikaadid
* Ehitisregistris seotud isikute alla lisada omanik (lisada ka eraldi taotlejaks), ehitusprojekti koostaja, ehitamist teostav isik, omanikujärelevalve ning nende kontaktandmed.

Kasutusteatis esitada ehitisregistri ([www.ehr.ee](http://www.ehr.ee)) kaudu.

1. Jäätmete süvakogumismahuti

* Kasutusteatis ja ehitusprojekt
* Ehitustööde päevik + fotod.
* Kaetud tööde akt(id) + fotod.
* Ehitamisel kasutatud materjalide/toodete sertifikaadid
* Kasutus- ja hooldusjuhend
* Ehitisregistris seotud isikute alla lisada omanik (lisada ka eraldi taotlejaks), ehitusprojekti koostaja, ehitamist teostav isik, omanikujärelevalve ning nende kontaktandmed.

Kasutusteatis esitada ehitisregistri ([www.ehr.ee](http://www.ehr.ee)) kaudu.

1. Korterelamu parkimisplats

* Kasutusteatis ja ehitusprojekt
* Ehitustööde päevik + fotod.
* Kaetud tööde akt(id) + fotod.
* Ehitamisel kasutatud materjalide/toodete sertifikaadid
* Ehitisregistris seotud isikute alla lisada omanik (lisada ka eraldi taotlejaks), ehitusprojekti koostaja, ehitamist teostav isik, omanikujärelevalve ning nende kontaktandmed.

Kasutusteatis esitada ehitisregistri ([www.ehr.ee](http://www.ehr.ee)) kaudu.